**Uzziņa par tiesību akta projektu Vadības komitejai**

08.03.2021.

|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta instrukcijas projekts "Grozījumi Ministru kabineta 2018.gada 10.aprīļa instrukcijā Nr.2 "Instrukcija par valsts budžeta izpildes analīzi""** | |
|  | Projekta izstrādes nepieciešamības pamatojums | Instrukcijas projekts sagatavots:  - pēc Finanšu ministrijas iniciatīvas;  - Ministru kabineta 2020. gada 18. augusta sēdes protokola Nr. 49 46.§ "Informatīvais ziņojums "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2021., 2022. un 2023. gadam" un likumprojekta "Par valsts budžetu 2021. gadam" izstrādes procesā"" 15. punkts paredz "Finanšu ministrijai, ņemot vērā informatīvajā ziņojumā minēto, izvērtēt valsts budžeta izpildes analīzes pilnveidošanas iespējas un līdz 2021. gada 1. jūnijam sagatavot atbilstošus priekšlikumus grozījumiem Ministru kabineta 2018. gada 10. aprīļa instrukcijā Nr. 2 "Instrukcija par valsts budžeta izpildes analīzi"". |
|  | Vadības darba plāna uzdevuma numurs un tā izpildes termiņš | Ministrijas darba plāna uzdevums Nr.2021-DP-03/2 |
|  | Projekta īss saturs | Instrukcijas projekta mērķis ir turpināt pilnveidot un efektivizēt valsts budžeta izpildes analīzes procesu.  Instrukcijas projekts paredz:   1. atcelt informācijas sniegšanu par sešiem un deviņiem mēnešiem sadaļā "Izmaiņas", kur jānorāda pārskata perioda izpildes izmaiņas pret iepriekšējā gada atbilstošā pārskata perioda izpildi - turpmāk izmaiņas tiks analizētas tikai 12 mēnešu pārskata periodā pret iepriekšējā gada atbilstošo pārskata periodu; 2. samazināt detalizāciju sadaļā “Neizpilde” – turpmāk neskaidrojot neizpildes sadalījumu pa izdevumu ekonomiskās klasifikācijas kodiem, bet sniegt informāciju par neizpildes datiem par pasākumu/aktivitāti kopumā un norādot būtiskākos neizpildes iemeslus pasākumu/aktivitāšu griezumā, lai informācija nebūtu sadrumstalota, bet tiktu identificēti riski atsevišķos pasākumos; 3. atcelt informācijas sniegšanu par Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas izpildi par sešiem un deviņiem mēnešiem, lai izslēgtu informācijas sniegšanas dublēšanos; 4. papildināt izpildes analīzi ar sadaļu "Prioritāro pasākumu izpildes analīze 20\_\_. gadā", kurā tiks sniegta saturiski pilnīgāka informācija par prioritāro pasākumu (PP) mērķa sasniegšanu, papildinot jau pašreizējo detalizēti analītisko informāciju par PP. Tādējādi PP analīzes ieguvumi:  * kontrole un informētība pār PP īstenošanas gaitu un sasniegto mērķi; * informācija varēs tikt izmantota, vērtējot jaunu PP piešķīrumu pieprasījumus; * analīzes informāciju, lai veicinātu valsts pārvaldes darbības caurredzamību, būs iespēja publicēt sabiedrības informēšanai par PP mērķa sasniegšanu.   Ņemot vērā, ka vairākās sadaļās tiek samazināta informācijas sniegšana, tad papildus informācijas sagatavošana par PP neradīs administratīvā sloga pieaugumu. |
|  | Iespējamie risinājuma varianti (ja nepieciešams) | Papildu risinājuma varianti nav nepieciešami. |
|  | Par projektu nosakāmā atbildīgā amatpersona | L. Jevčuka, Budžeta politikas attīstības departamenta Budžeta metodoloģijas nodaļas vadītāja. |
|  | Nosakāmais projekta sagatavotājs (ja nepieciešams) | I. Klinsone, Budžeta politikas attīstības departamenta Budžeta metodoloģijas nodaļas vecākā eksperte. |
|  | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams. |
|  | Sabiedrības līdzdalība | Uzziņa par projekta izstrādi tika publicēta Finanšu ministrijas mājas lapā sadaļā “Sabiedrības līdzdalība”. |
|  | Ministrijas struktūrvienības un padotības iestādēm ar kurām projekts jāsaskaņo | Juridiskais departaments, Budžeta departaments, Pašvaldību finansiālās darbības uzraudzības un finansēšanas departaments, Finanšu un darbības nodrošinājuma departaments, ES fondu investīciju pārvaldības departaments, Valsts kase |
|  | Saskaņošanas termiņš | Saskaņošanas termiņu lūdzam noteikt līdz 2021.gada 22.martam (projektu plānots izsūtīt saskaņošanai struktūrvienībām 08.03.2021.). |
|  | Prognozējamā projekta finansiālā ietekme uz valsts budžetu | Noteikumu projekts finansiālo ietekmi uz valsts budžetu neradīs. |
|  | Tiesību akta ieviešanas kalendārais plāns | Izsludināts VSS 22.04.2021.  Tiks iesniegts MK līdz 01.06.2021. |
|  | Politikas joma | Budžeta un finanšu politikas joma. |
|  | Uzziņas sagatavotājs | I. Klinsone, Budžeta politikas attīstības departamenta Budžeta metodoloģijas nodaļas vecākā eksperte. |
| Uzziņu iesniedza K.Ketners, Budžeta politikas attīstības departamenta direktors | | |
| Tālrunis, e-pasts: 67 095 430, Karlis.Ketners@fm.gov.lv | | |
| Uzziņa iesniegta 04.03.2021. | | |